ขอแจ้ง/ร้องเรียนเรื่องความสะอาด ความปลอดภัย น้ำท่วม และความสะดวกในการเดินทางในซอยกรุงเทพ-นนทบุรี30 ค่ะ
เนื่องจาก
1. ในซอยมีรถจอดเกะกะทั้ง2ข้างทางตลอดทั้งซอย ทำให้เวลาขับรถเดินทางเข้าออกลำบาก โดยเฉพาะเวลามีเหตุจำเป็นที่รถพยาบาลต้องเข้ามารับผู้ป่วย หรือรถขนอุปกรณ์ก่อสร้างเพื่อต่อเติมบ้าน เข้ามาไม่ได้
2. มีการก่อสร้างเพิงเล็กๆยื่นออกมาในซอยเพื่อประโยชน์ส่วนตน ซึ่งไม่ควรใช้พื้นที่สาธารณะในซอยแบบนี้
3. มีการนำของใช้ ขวดน้ำ ราวแขวนเสื้อผ้า วัสดุก่อสร้างต่างๆ ขยะ และอื่นๆมากองทิ้งไว้เต็มข้างทาง
4. มีการสร้างกรงเลี้ยงไก่ไว้ในซอย วางเล้าไก่เกะกะไว้บนถนนในซอย และมีการเล่นไก่กับบางครั้งตอนกลางคืน
5. รู้สึกไม่ปลอดภัยที่มีจุดรวมวินมอเตอร์ไซด์ในซอย รวมถึงเดินทางเข้าออกลำบากด้วย และอยากสอบถามเพิ่มเติมว่าวินมอเตอร์ไซด์จะตั้งที่ใดก็ได้หรอคะ ถึงมาอยู่ในซอยแคบๆแบบนี้ จริงๆควรอยู่หน้าปากซอยจะดีกว่ามั๊ยคะ
6. น้ำท่วมซอยทุกครั้งที่ฝนตกหนัก
รบกวนช่วยตรวจสอบและแก้ไขด้วยนะคะ ขอบคุณมากค่ะ